Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 993/12/3307	Prievidza, 21.10.2014
EEČ : 2-27-193-2014

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 7.2.2013, spisová značka 1 Pv 993/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 od presne nezisteného času až do d¨ľa 17.10.2012 do 15.30 h v Handlovej na XXXXX v spálni v nočnom stolíku v pe¨ľaženke  mala uschovaný 1 ks papierovej skladačky s obsahom kryštalickej látky bielej  farby o hmotnosti  0,03 g , identifikovanej ako hydrochlorid metamfetamínu., čo predstavovalo 1 obvykle jednorazovú  dávku, pričom látka metamfetamín je uvedená v Il. skupine psychotropných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien

Uznesením prokurátora Okresnej prokuratúry Prievidza zo dňa 7.2.2013, spisová značka 1 Pv 993/12/3307, bola určená obvinenej skúšobná doba v trvaní 18 mesiacov.
Odôvodnenie:

 Uznesením prokurátora Okresnej prokuratúry Prievidza č. k.  1 Pv 993/12-8 zo dňa 7.2.2013, ktoré nadobudlo právoplatnosť dňa 19.2.2013, prokurátorka Okresnej prokuratúry Prievidza podľa § 216 ods. 1 Trestného poriadku podmienečne zastavila trestné stíhanie obvinenej  XXXXX, nar. XXXXX v Handlovej, trvale bytom XXXXX, XXXXX XXXXX, vedené pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého  sa dopustila na tom skutkovom základe, že od presne nezisteného času až do dňa 17.10.2012 do 15.30 h v Handlovej na XXXXX v spálni v nočnom stolíku v pe¨ľaženke  mala uschovaný 1 ks papierovej skladačky s obsahom kryštalickej látky bielej  farby o hmotnosti  0,03 g , identifikovanej ako hydrochlorid metamfetamínu., čo predstavovalo 1 obvykle jednorazovú  dávku, pričom látka metamfetamín je uvedená v Il. skupine psychotropných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien.

	 Podľa § 216 ods. 2 Trestného poriadku prokurátorka Okresnej prokuratúry Prievidza obvinenej XXXXX určil skúšobnú dobu v trvaní 18 (osemnásť) mesiacov.

     	Podľa § 217 ods. 1 Trestného poriadku „Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.“

     	Po uplynutí skúšobnej doby som z odpisu registra trestov zo dňa 25.8.2014 na obvinenú zistil, že proti nej bolo vedené trestné stíhanie len vo veci Okresnej prokuratúry Prievidza sp. zn. 1 Pv 993/12. Ďalej z výpisu z evidencie priestupkov Obvodného úradu Prievidza zo dňa 28.8.2014, zo správy z mesta XXXXX zo dňa 3.9.2014 a zo správy z Okresného riaditeľstva PZ, Obvodného oddelenia XXXXX zo dňa 11.9.2014 som zistil, že obvinená v určenej skúšobnej dobe podmienečne zastaveného trestného stíhania nebola evidovaná pre priestupok a ani iné jej konanie nebolo riešené v priestupkovom konaní. 
	
	Po zvážení zabezpečených správ a hodnotení správania sa obvinenej počas skúšobnej doby možno konštatovať, že obvinená v priebehu skúšobnej doby podmienečne zastaveného trestného stíhania od 19.2.2013 do 19.8.2014 viedla riadny život.

	Na základe vyššie uvedeného som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marko Sališ
prokurátor